**Հիմնավորում**

**«Հայաստանի Հանրապետության 2022 թվականի պետական բյուջեի մասին» ՀՀ օրենքում և Հայաստանի Հանրապետության կառավարության 2021 թվականի դեկտեմբերի 23-ի N 2121-Ն որոշման մեջ փոփոխություններ կատարելու և Արցախի Հանրապետության կառավարությանը միջպետական վարկ տրամադրելու մասին ՀՀ կառավարության որոշման նախագծի ընդունման վերաբերյալ**

**1. Իրավական ակտի ընդունման անհրաժեշտությունը**

 Ներկայացվող նախագծի նպատակը 2020 թվականի պատերազմական գործողությունների հետևանքով տեղահանված բնակիչների համար Լեռնային Ղարաբաղի տարածքում բնակելի տների կառուցման և կահավորման, ինչպես նաև բանկերի հանդեպ ունեցած պարտավորությունների ֆինանսավորման համար ֆինանսավորում տրամադրելն է։

**1.1. Կարգավորման հարաբերությունների ներկա վիճակը և առկա խնդիրները**

|  |
| --- |
| Ստացվել է Լեռնային Ղարաբաղի ֆինանսների նախարարի գրությունը՝ 2022 թ. պետական բյուջեով նախատեսված Լեռնային Ղարաբաղին միջպետական վարկի գումարն 20.0 մրդ. դրամով ավելացնելու վերաբերյալ: Այդ կապակցությամբ ներկայացվում է ՀՀ կառավարության համապատասխան որոշման նա­խագիծ:**1.2. Առկա խնդրի առաջարկվող լուծումը** Հաշվի առնելով վերը նշվածը՝ առաջարկվում է ընդունել «Հայաստանի Հանրապետության կառավարության 2021 թվականի դեկտեմբերի 23-ի N 2121-Ն որոշման մեջ փոփոխություններ և լրացումներ կատարելու մասին» նախագիծը։ **2. Կարգավորման առարկան**  Ներկայացված նախագծով նախատեսվում է դեֆիցիտի ելքերի ֆինանսավորմանն ուղղվող ՀՀ 2022 թվականի պետական բյուջեի տարեսկզբի ազատ մնացորդի միջոցներից տրամադրել միջպետական վարկ՝ Լեռնային Ղարաբաղին 20.0 մլրդ. դրամի չափով՝ տեղահանված բնակիչների համար Լեռնային Ղարաբաղի տարածքում բնակելի տների կառուցման և կահավորման, ինչպես նաև բանկերի հանդեպ ունեցած պարտավորությունների ֆինանսավորման համար:**3. Իրավական ակտի կիրառման դեպքում ակնկալվող արդյունքը**  Նախագիծն ընդունվելու դեպքում ՀՀ 2022 թվականի պետական բյուջեից միջոցներ կհատկացվեն Լեռնային Ղարաբաղի կառավարությանը՝ Լեռնային Ղարաբաղին միջպետական վարկի տրամադրում։ **4. Տեղեկանք**«Հայաստանի Հանրապետության 2022 թվականի պետական բյուջեի մասին» օրենքում վերաբաշխում և «Հայաստանի Հանրապետության կառավարության 2021 թվականի դեկտեմբերի 23-ի N 2121-Ն որոշման մեջ փոփոխություններ կատարելու մասին» Կառավարության որոշման նախագծի ընդունումից հետո այլ իրավական ակտերի ընդունման անհրաժեշտություն չի առաջանա։  **5.** **Կապը ռազմավարական փաստաթղթերի հետ.**  Որոշման նախագիծը բխում է «Կառավարության 2021-2026թթ. ծրագիր» ծրագրի «1.Անվտանգություն և արտաքին քաղաքականություն» բաժնի դրույթներից: |
|  |